นายกรัฐมนตรี เปิดเผย ครม.ใหม่มีความชัดเจนไม่เกินต้นเดือนเมษายน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงโฉมหน้าคณะรัฐมนตรีในรัฐบาลประยุทธ์ 2/3 ว่า คงได้เห็นในเร็วๆ นี้ เพราะมีการหารือพรรคการเมืองแล้ว และสุดท้ายจะเป็นเรื่องที่ตนเองจะตัดสินใจ ซึ่งยืนยันว่าจะดำเนินการให้เร็วที่สุด ขณะที่วันนี้เป็นการแต่งตั้งผู้ที่จะรักษาการในตำแหน่งรัฐมนตรีที่ว่างลง แต่คงเป็นการทำหน้าที่ไม่นานนัก ในการสานต่อแนวทางเดิม จนกว่าจะมีรัฐมนตรีคนใหม่ที่รับผิดชอบเข้ามาทั้งนี้จะเร่งปรับ ครม.ให้ได้โดยเร็วที่สุด ซึ่งคงจะอยู่ในช่วงของปลายเดือนมีนาคมถึงต้นเดือนเมษายน และขณะนี้ยังไม่มีพรรคร่วมรัฐบาลขอปรับเปลี่ยนโควต้ารัฐมนตรีในส่วนของแต่ละพรรคเข้ามานายกรัฐมนตรี เชื่อมั่นว่า สามารถควบคุมทุกอย่างให้เป็นไปตามแนวปฏิบัติที่ดีได้ในส่วนของพรรคเล็กที่ออกมาเคลื่อนไหวในเรื่องรัฐมนตรีนั้น ก็เป็นเรื่องของพรรคเล็กในขณะที่พรรคใหญ่ก็ต้องพูดคุยกัน